CELEX: 32015R0021
Language: hu
Date: 2015-01-05 00:00:00
Title: A Bizottság (EU) 2015/21 végrehajtási rendelete ( 2015. január 5. ) egyes áruk Kombinált Nómenklatúra szerinti besorolásáról

8.1.2015   
            
            
               HU
            
            
               Az Európai Unió Hivatalos Lapja
            
            
               L 4/10
            
         A BIZOTTSÁG (EU) 2015/21 VÉGREHAJTÁSI RENDELETE
   (2015. január 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 5-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Négyszögletes műanyag foglalatban lévő elektronikus alkotórész (úgynevezett „játékkazetta”), 35 × 33 × 4 mm mérettel.
                  A játékkazetta egy integrált áramkörökkel ellátott (csak olvasható memória (ROM) és flash memória) nyomtatott áramköri lapból, passzív elemekből (kondenzátorok, ellenállások) és több érintkezőtüskéből áll.
                  A ROM egy felhasználói programot (videojáték) tartalmaz, és azt a felhasználó nem módosíthatja vagy frissítheti. A flash memória a játék használatakor létrejött adatok, így a beállítások, az elért szintek és pontok tárolására használatos.
                  Tekintettel speciális alakjára és a különlegesen kialakított érintkezőtüskékre, a kazetta csak egy meghatározott márkájú és típusú, a 9504 vámtarifaszám alá tartozó videojáték-konzol esetében használható.
                  Lásd a képet (1).
               
               
                  9504 50 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 95. Árucsoporthoz tartozó Megjegyzések 3. pontja, valamint a 9504 és a 9504 50 00 szövege határozza meg.
                  A kazetta nemcsak egy flash memóriát, hanem egy, a játékot tartalmazó ROM-ot is magában foglal. A flash memória csak a játék használatához szükséges információkat tárolja, így a játékosok beállításait, az elért szinteket és pontokat. A kazetta csak játékkonzollal együtt alkalmas videojátékok futtatására. Következésképpen besorolása a 8523 vámtarifaszám alá, mint hang vagy más jelenség rögzítésére használatos adathordozó, kizárt (lásd még a 8523 vámtarifaszámhoz tartozó Harmonizált Rendszer Magyarázat (HRM) hatodik bekezdésének f) pontját).
                  Mivel a kazetta kizárólag vagy elsősorban a 9504 50 alszám alá tartozó játékkonzolhoz való használatra alkalmas alkatrész vagy tartozék, azt a 9504 50 00 KN-kód alá kell besorolni (lásd még a 9504 vámtarifaszámhoz tartozó HRM (2) részének harmadik bekezdését).
               
            
         (1)  A kép csupán tájékoztató jellegű.